CELEX: 62011CN0162
Language: lv
Date: 2011-04-04 00:00:00
Title: Lieta C-162/11: Lūgums sniegt prejudiciālu nolēmumu, ko 2011. gada 4. aprīlī iesniedza Bundeskommunikationssenat (Austrija) — Publikumsrat des Österreichischen Rundfunks/Österreichischer Rundfunk

18.6.2011   
            
            
               LV
            
            
               Eiropas Savienības Oficiālais Vēstnesis
            
            
               C 179/11
            
         Lūgums sniegt prejudiciālu nolēmumu, ko 2011. gada 4. aprīlī iesniedza Bundeskommunikationssenat (Austrija) — Publikumsrat des Österreichischen Rundfunks/Österreichischer Rundfunk
   
   (Lieta C-162/11)
   2011/C 179/20
   Tiesvedības valoda — vācu
   
      Iesniedzējtiesa
   
   
      Bundeskommunikationssenat
   
   
      Lietas dalībnieki pamata procesā
   
   
      Prasītāja: Publikumsrat des Österreichischen Rundfunks
   
   
      Atbildētājs: Österreichischer Rundfunk
   
   
      Prejudiciālais jautājums
   
   Vai 1. panta c) punkts, 10., 11. pants un 18. panta 3. punkts Padomes 1989. gada 3.oktobra Direktīvā 89/552/EEK (1) par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos, ar grozījumiem, kas izdarīti ar Eiropas Parlamenta un Padomes 1997. gada 19. jūnija Direktīvu 97/36/EK, ar ko groza Direktīvu 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos (2), ir interpretējami tādējādi, ka televīzijas apraides organizācijas programmās un raidījumos iekļautie jebkura veida paziņojumi attiecībā uz šīs televīzijas apraides organizācijas (brīvi uztveramām) programmām un raidījumiem ir ietverti jēdzienā “televīzijas reklāma” (1. panta c) punkts), un tātad attiecībā uz šāda veida paziņojumiem ir jāpiemēro cita starpā 10. pantā ietvertie noteikumi par nošķiršanu un atpazīstamību un 11. pantā ietvertie noteikumi par reklāmas iestarpināšanu?
   
      (1)  OV L 298, 23. lpp.
   
      (2)  OV L 202, 60. lpp.